שיר משמר שיר הנשמרת
שִמְרִי נַפְשֵךְ, כּוֹחֵךְ שִמְרִי, שִמְרִי נַפְשֵךְ,; שִמְרִי חַיַיִך, בִּינָתֵּךְ, שִמְרִי חַיַיִך ; מִקִיר נוֹפֵל מִגַּג נִדְלָק מִצֵּל חָשֵךְ,; מֵאֶבֶן קֶלַע מִסַּכִּין מִצִּפָּרְנַיִים.; אֲנִי נִזְהֶרֶת מִדְּבָרִים נוֹפְלִים,; מֵאֵש וְרוּחַ וּמִּשִירִים,; בַּתְּרִיסִים כָּל מִינֵי רוּחוֹת מַכִּים,; כָּל מִינֵי עוֹפוֹת מְדַבְּרִים.; שִמְרִי נַפְשֵךְ,; אֲנִי שוֹמֶרֶת,; שִמְרִי נַפְשֵךְ.; אֲנִי שוֹמֶרֶת ((אַבָּא).; שִמְרִי נַפְשֵךְ, כּוֹחֵךְ שִמְרִי, שִמְרִי נַפְשֵך,; אֲנִי נִזְהֶרֶת מִדְּבָרִים נוֹפְלִים,; שִמְרִי חַיַיִך, בִּינָתֵּךְ שִמְרִי חַיַיִך,; מֵאֵש וְרוּחַ וּמִשִירִים,; מִקִיר נוֹפֵל מִגַּג נִדְלָק מִצֵּל חָשֵךְ,; בַּתְּרִיסִים כָּל מִינֵי רוּחוֹת מַכִּים,; מֵאֶבֶן קֶלַע מִסַּכִּין מִצִּפָּרְנַיִים.; כָּל מִינֵי עוֹפוֹת מְדַבְּרִים.; שִמְרִי נַפְשֵךְ מִן הַשּוֹרֵף מִן הָחוֹתֵּךְ,; אֲנִי שוֹמֶרֶת אֶת נַפְשִי מְהֵם,; מִן הַסָּמוּך כְּמוֹ עָפַר כְּמוֹ שָמָיִם,; אֲנִי שוֹמֶרֶת וְאֵינִי בּוֹכָה,; מִן הַדּוֹמֵם וְהַמְּחָכֶּה וְהַמּוֹשֵךְ,; אֲנִי זוֹכֶרֶת שֶבִּיקַשְתָּ,; מִן הַמֵּמִית כְּמֵי בְּאֵר בְּאֵש כִּירַיִים.; שֶאֱהֱיֶה בְּרוּכָה.; שִמְרִי נַפְשֵךְ, שִמְרִי נַפְשֵךְ,; אֲנִי שוֹמֶרֶת אֶת נַפְשִי,; שִמְרִי נַפְשֵךְ, שִמְרִי נַפְשֵךְ,; אֲנִי שוֹמֶרֶת אֶת נַפְשִי,; שִמְרִי נַפְשֵךְ, שִמְרִי נַפְשֵךְ.; אֲנִי שוֹמֶרֶת (אַבָּא); 